**МЕТОДИКА ЗА КОМПЛЕКСНА ОЦЕНКА И НАЧИН ЗА ОПРЕДЕЛЯНЕ НА ОЦЕНКАТА ПО ВСЕКИ ПОКАЗАТЕЛ, ПО ОБЩЕСТВЕНА ПОРЪЧКА С ПРЕДМЕТ: „АБОНАМЕНТНО ОБСЛУЖВАНЕ И ФУНКЦИОНАЛНО РАЗВИТИЕ НА ИНФОРМАЦИОННАТА СИСТЕМА НА РЕГИСТЪРА НА БАНКОВИТЕ СМЕТКИ И СЕЙФОВЕ (РБСС/СИСТЕМАТА) В БНБ“**

Всички оферти, които отговарят на обявените от възложителя условия и бъдат допуснати до разглеждане, ще бъдат оценявани по отношение на икономически най-изгодната оферта по критерия „най-ниска цена“ при следните показатели за определяне на комплексната оценка:

**1. Цена за абонаментно обслужване на системата в Основния период на обслужване за период от 2 години (т. I от ценовото предложение)** - **П1– максимален брой точки- 59 т.**

Числов израз на оценката по този показател **(П1)** са точките, които се изчисляват по следната формула **- П1 = K1хТ1**,където:

- **K1 = Cmin/Co**

- **Cmin** – най-ниската цена в офертите на участниците;

- **Co** – предложената цена на оценяваната оферта;

**- Т1 = 59 точки**– тежест на показателя.

**2. Цена за изпълнение на услугите по проектиране, разработка и внедряване на актуализациите на системата (т. II от ценовото предложение) - П2 – максимален брой точки - 40 т.**

Числов израз на оценката по този показател **(П2)** са точките, които се изчисляват по следната формула **– П2 = K2хТ2**,където:

- **K2 = Cmin/Co**

- **Cmin** – най-ниската цена за проектиране, разработка и внедряване на актуализациите на информационната системав офертите на участниците;

- **Co** – предложената цена за проектиране, разработка и внедряване на актуализациите на информационната система на оценяваната оферта;

**- Т2 = 40 точки** – тежест на показателя.

**3. Часова ставка за услугите, свързани с осъществяване на абонаментно обслужване извън Основния период на обслужване (т. III от ценовото предложение) – П3 – максимален брой точки – 1 т.**

Числов израз на оценката по този показател **(П3)** са точките, които се изчисляват по следната формула **– П3 = K3хТ3**,където:

- **K3 = Cmin/Co**

- **Cmin** – най-ниската часова ставка за абонаментно обслужване извън Основния период на обслужване в офертите на участниците;

- **Co** – предложената часова ставка за абонаментно обслужване извън Основния период на обслужване на оценяваната оферта;

**- Т3 = 1 точка** – тежест на показателя.

Оценките на офертите на участниците се изчисляват в точки с точност до втория знак след десетичната запетая.

Комисията по избора на изпълнител определя оценките на офертите за всеки един от показателите поотделно. Комплексната оценка **(Ккомпл.)** за всяка оферта се образува като сума от точките по трите показателя.

**Ккомпл. = П1+ П2 + П3**

На първо място се класира офертата с най-голяма стойност на комплексната оценка (максимално възможната **Ккомпл.** е 100 т.). Останалите оферти заемат места в класирането по низходящ ред на стойностите на комплексните оценки.

Когато комплексните оценки на две или повече оферти за равни, се прилага чл.58, ал. 2 или 3 от Правилника за прилагане Закона за обществените поръчки.