**ДОГОВОР**

**за възлагане на обществена поръчка с предмет:**

**„Абонаментно обслужване и функционално развитие на информационната система на Регистъра на банковите сметки и сейфове (РБСС/Системата) в БНБ“**

Днес, ... ... 2018 г., в гр. София, между:

**БЪЛГАРСКАТА НАРОДНА БАНКА (БНБ)**,със седалище и адрес на управление: гр. София 1000, пл. „Княз Александър І” № 1, код по БУЛСТАТ: 000694037, представлявана от Снежанка Деянова – главен секретар, в качеството ѝ на възложител, съгласно Заповед № БНБ-139236/07.09.2017 г. и Теменужка Цветкова – главен счетоводител, наричана по-нататък в Договора за краткост **ВЪЗЛОЖИТЕЛ**, от една страна,

и

„…………………….” със седалище и адрес на управление: …………………………., ЕИК/БУЛСТАТ: …………….., представлявано от ……………………… …………………….., в качеството на ………………. наричано по-нататък в Договора за краткост **ИЗПЪЛНИТЕЛ**,

от друга страна,

(**ВЪЗЛОЖИТЕЛЯТ** и **ИЗПЪЛНИТЕЛЯТ,** наричани заедно „**Страните**“, а всеки от тях поотделно **„Страна“**)

на основание чл. 112, ал. 1 от Закона за обществените поръчки (ЗОП), след проведена процедура за възлагане на обществена поръчка „публично състезание“ по реда на чл. 18, ал. 1, т. 12 във връзка с чл. 178 и следващи от ЗОП с предмет: „Абонаментно обслужване и функционално развитие на информационната система на Регистъра на банковите сметки и сейфове (РБСС/Системата) в БНБ“ и Решение № ……../…….. 2018 г. на главния секретар на БНБ за определяне на изпълнител на обществената поръчка, се сключи този договор **(„Договора/Договорът“)** за възлагане на обществена поръчка при следните условия:

1. **ПРЕДМЕТ НА ДОГОВОРА**
2. (1) **ВЪЗЛОЖИТЕЛЯТ** възлага, а **ИЗПЪЛНИТЕЛЯТ** се задължава да извършва срещу възнаграждение и при условията на този договор следните видове услуги, наричани за краткост **„Услугите“**:

1. Абонаментно обслужване на информационната система на Регистъра на банковите сметки и сейфове (РБСС/СИСТЕМАТА) в БНБ, подробно в „Описание на информационна система „Регистър на банковите сметки и сейфове“ в БНБ“ – Приложение № 1 от настоящия договор. Абонаментното обслужване се извършва съгласно Приложение № 2 – „Изисквания, обхват и условия за абонаментно обслужване на „Информационната система на регистъра на банковите сметки и сейфове (РБСС/СИСТЕМАТА) в БНБ“ и съгласно Техническото и Ценово предложения на **ИЗПЪЛНИТЕЛЯ,** представляващи съответно Приложение № 4 и Приложение № 5, неразделна част от Договора;

2. Проектиране, разработка и внедряване на изменения и допълнения („развитие/актуализации на системата“) към „Информационната система на регистъра на банковите сметки и сейфове (РБСС/СИСТЕМАТА) в БНБ, съгласно изискванията на **ВЪЗЛОЖИТЕЛЯ**, посочени в Приложение № 3 – „Планирана нова функционалност в Регистъра на банковите сметки и сейфове за реализация по време на изпълнение на договора за абонаментно обслужване и функционално развитие“ и съгласно Техническото и Ценово предложения на **ИЗПЪЛНИТЕЛЯ,** представляващи съответно Приложение № 4 и Приложение № 5, неразделна част от Договора;

3. Гаранционна поддръжка на всички изменения и допълнения на СИСТЕМАТА, реализирани по т. 2, която се осъществява при условията и сроковете, посочени в този договор, както и в Техническото предложение на **ИЗПЪЛНИТЕЛЯ,** представляващо Приложение № 4, неразделна част от Договора;

4. Абонаментно обслужване на всички изменения и допълнения на СИСТЕМАТА, изпълнени по т. 2, като част от абонаментното обслужване по т. 1, след изтичане на съответния срок на гаранционна поддръжка по т. 3.

(2) Изпълнението на дейностите по ал. 1, т. 2 се извършва на следните етапи:

1. **Етап 1**, който включва реализация на функционалността по т. II „Електронни административни услуги“ от Приложение № 3 „Планирана нова функционалност в Регистъра на банковите сметки и сейфове за реализация по време на изпълнение на договора за абонаментно обслужване и функционално развитие“;
2. **Етап 2,** който включва:

- реализация на функционалността по т. I „Специфична информация за сметки на държавния бюджет, в допълнение към наличната информация в Регистъра на банковите сметки и сейфове“ от Приложение № 3 - „Планирана нова функционалност в Регистъра на банковите сметки и сейфове за реализация по време на изпълнение на договора за абонаментно обслужване и функционално развитие“;

- реализация на функционалността по т. IV. „Доработки, свързани със спазване на срока на съхранение на данните в РБСС, съгласно чл. 56а, ал. 9 от Закона за кредитните институции“ от Приложение № 3 - „Планирана нова функционалност в Регистъра на банковите сметки и сейфове за реализация по време на изпълнение на договора за абонаментно обслужване и функционално развитие“

1. **Етап 3**, който включва реализация на функционалността по т. III „Доработки, свързани с привеждане на РБСС в съответствие с Регламент (ЕС) 2016/679 на Европейския парламент и на Съвета от 27 април 2016 година относно защитата на физическите лица във връзка с обработването на лични данни и относно свободното движение на такива данни“от Приложение № 3 „Планирана нова функционалност в Регистъра на банковите сметки и сейфове за реализация по време на изпълнение на договора за абонаментно обслужване и функционално развитие“.
2. Изпълнителят се задължава да изпълни дейностите по чл. 1 в съответствие с изискванията на „Описание на информационна система „Регистър на банковите сметки и сейфове“ в БНБ“, „Изисквания, обхват и условия за абонаментно обслужване на „Информационната система на регистъра на банковите сметки и сейфове (РБСС/СИСТЕМАТА) в БНБ“, „Планирана нова функционалност в Регистъра на банковите сметки и сейфове за реализация по време на изпълнение на договора за абонаментно обслужване и функционално развитие“, Техническото предложение и Ценовото предложение на **ИЗПЪЛНИТЕЛЯ**, и чрез лицата, посочени в Списък на персонала, който ще изпълнява поръчката, съставляващи съответно Приложения №№ 1, 2, 3, 4, 5 и 6 към този договор **(„Приложенията“**) и представляващи неразделна част от него.
3. *В срок до 3 (три) дни от датата на сключване на договора, но най-късно преди започване на неговото изпълнение,* ***ИЗПЪЛНИТЕЛЯТ*** *уведомява* ***ВЪЗЛОЖИТЕЛЯ*** *за името, данните за контакт и представителите на подизпълнителите, посочени в офертата на* ***ИЗПЪЛНИТЕЛЯ****.* ***ИЗПЪЛНИТЕЛЯТ*** *уведомява* ***ВЪЗЛОЖИТЕЛЯ*** *за всякакви промени в предоставената информация в хода на изпълнението на Договора в срок до 3 (три) дни от настъпване на съответното обстоятелство.[[1]](#footnote-1)*
4. **СРОК НА ДОГОВОРА. СРОК И МЯСТО НА ИЗПЪЛНЕНИЕ**
5. Договорът влиза в сила от датата на подписването му от двете страни, която е посочена в деловодния номер на **ВЪЗЛОЖИТЕЛЯ**, поставен на стр. 1 от настоящия договор.
6. (1) **ИЗПЪЛНИТЕЛЯТ** извършва абонаментно обслужване по чл. 1, ал. 1, т. 1 в срок от 2 (две) години, считано от датата на подписване на договора.

(2) В срока по ал. 1 абонаментното обслужване се извършва през работни дни, във времето между 08:30 и 18:00 или до завършване на работата при проблем/инцидент с най-висок приоритет, съгласно Приложение № 2 – „Изисквания, обхват и условия за абонаментно обслужване на „Информационната система на регистъра на банковите сметки и сейфове (РБСС/СИСТЕМАТА) в БНБ“, наричано по-нататък „Основен период на абонаментно обслужване“, както и извън този основен период на абонаментно обслужване, във времето от 18:00 до 8:30 часа в работни дни, както и в празнични и почивни дни, срещу заплащане по часова ставка.

1. (1) **ИЗПЪЛНИТЕЛЯТ** се задължава да изпълни етапите по чл. 1, ал. 2, в следните срокове:
2. Изпълнението на Услугите, включени в Етап 1 се извършва в срок до 31.12.2018 г.;
3. Изпълнението на Услугите, включени в Етап 2 се извършва в срок до 31.03.2019 г.;
4. Изпълнението на Услугите, включени в Етап 3 се извършва в срок до 30.04.2019 г.;

(2) **ИЗПЪЛНИТЕЛЯТ** осигурява за срок от 1 (една) година гаранционна поддръжка на всички актуализации на СИСТЕМАТА по чл. 1, ал. 1, т. 2. Гаранционният срок на актуализациите започва да тече от датата на тяхното приемане, удостоверена с подписване на съответния двустранен предавателно-приемателен протокол по чл. 34. След изтичане на съответния срок на гаранционната поддръжка за всяка от актуализациите, **ИЗПЪЛНИТЕЛЯТ** се задължава да предоставя за тях абонаментно обслужване до изтичане на срока по чл. 5, ал. 1.

1. Мястото на изпълнение е град София, пл. „Княз Александър I“ № 1.
2. **ЦЕНА, РЕД И СРОКОВЕ ЗА ПЛАЩАНЕ**
3. (1)Цената за абонаментно обслужване по чл. 1, ал. 1, т. 1 от Договора за период от 2 (две) години е в размер на ……………… лв. (*словом*) без данък върху добавената стойност (ДДС) съгласно Ценовото предложение на **ИЗПЪЛНИТЕЛЯ** – Приложение № 5, неразделна част от настоящия договор и включва разходите, направени от **ИЗПЪЛНИТЕЛЯ** по абонаментното обслужване в Основния период на обслужване. Посочената цена не се увеличава с включване в абонаментното обслужване на актуализациите на СИСТЕМАТА, чиито гаранционен срок изтича в рамките на срока на този договор.
4. Цената на Услугите по проектиране, разработка и внедряване на актуализациите на СИСТЕМАТА по чл. 1, ал. 1, т. 2 е ……………… лв. (*словом*) без ДДС съгласно Ценовото предложение на **ИЗПЪЛНИТЕЛЯ –** Приложение № 5и включва всички разходи, направени от **ИЗПЪЛНИТЕЛЯ** за развитие на СИСТЕМАТА, в това число гаранционната поддръжка по чл. 1, ал. 1, т. 3.
5. Часовата ставка на **ИЗПЪЛНИТЕЛЯ** за абонаментно обслужване на СИСТЕМАТА по чл. 1, ал. 1, т. 1 извън Основния период на обслужване (във времето от 18:00 до 8:30 в работни дни, както и в празнични и почивни дни) е в размер на …………….. на час без ДДС съгласно Ценовото предложение на **ИЗПЪЛНИТЕЛЯ** – Приложение № 5. Не се счита за обслужване извън Основния период на обслужване дейност на **ИЗПЪЛНИТЕЛЯ**, която е започнала в рамките на Основния период. Посочената часова ставка не се увеличава с включване в абонаментното обслужване на актуализациите на СИСТЕМАТА, чиито гаранционен срок изтича в рамките на срока на този договор. Сумата по всички плащания, извършени за абонаментно обслужване извън Основния период на обслужване, не може да надвишава 1 100 лв. (хиляда и сто лева) без ДДС. **ВЪЗЛОЖИТЕЛЯТ** следи общата стойност на Услугите и информира **ИЗПЪЛНИТЕЛЯ** при достигане на сумата по изречение първо.
6. Посочените цени в ал. 1, 2 и 3 са фиксирани, като **ВЪЗЛОЖИТЕЛЯТ** не дължи заплащането на каквито и да е други разноски, направени от **ИЗПЪЛНИТЕЛЯ** и не подлежат на промяна за времето на изпълнение на договора, освен в случаите когато това е в полза на **ВЪЗЛОЖИТЕЛЯ**.
7. (1) Цената за абонаментното обслужване на СИСТЕМАТА, включително абонаментното обслужване на актуализациите, чийто гаранционен срок изтича в рамките на срока на този договор, в Основния период на абонаментно обслужване, се заплаща на всяко тримесечие и е равна на една осма от цената, посочена в чл. 8, ал. 1. Тази цена се заплаща след изтичане на съответното тримесечие след изготвяне и приемане на отчета по реда на чл. 35 и след представяне на фактура от страна на **ИЗПЪЛНИТЕЛЯ**.

(2) Цената за извършените дейности по абонаментно обслужване на СИСТЕМАТА и на актуализациите извън Основния период на абонаментно обслужване за съответното тримесечие се образува като броят на часовете, посочени в отчета по чл. 35 се умножат по часовата ставка на **ИЗПЪЛНИТЕЛЯ**, посочена в чл. 8, ал. 3.

(3) Образуваната по реда на ал. 1 и 2 цена се заплаща в срок до 10 (*десет*) работни дни след подписване на отчета по чл. 35 и след представяне на фактура от страна на **ИЗПЪЛНИТЕЛЯ**.

(4) Цената по чл. 8, ал. 2 на Услугите по проектиране, разработка и внедряване на актуализациите се заплаща на етапи, както следва

1. Етап 1 – ……………… лв. (*словом*) без ДДС, представляваща 40 % от общата цена по чл. 8, ал. 2;

2. Етап 2 – ……………… лв. (*словом*) без ДДС, представляваща 30 % от общата цена по чл. 8, ал. 2;

3. Етап 3 – ……………… лв. (*словом*) без ДДС, представляваща 30 % от общата цена по чл. 8, ал. 2;

Всяка от цените по т. т. 1, 2 и 3 се заплаща в срок до 10 (*десет*) работни дни след подписване на съответния двустранен приемателно-предавателен протокол по чл. 34 и след представяне на фактура от страна на **ИЗПЪЛНИТЕЛЯ**.

1. (1) Всички плащания по настоящия договор се извършват от **ВЪЗЛОЖИТЕЛЯ** по банков път, с преводно нареждане в лева, по следната банковата сметка на **ИЗПЪЛНИТЕЛЯ:**

**Банка: ……………………..……..;**

**IBAN: …………………….……….;**

**BIC: ……………………..………..**

(2) **ИЗПЪЛНИТЕЛЯТ** е длъжен да уведомява писмено **ВЪЗЛОЖИТЕЛЯ** за всички последващи промени по ал. 1 в срок до 3 (*три*) дни, считано от момента на промяната. В случай, че **ИЗПЪЛНИТЕЛЯТ** не уведоми **ВЪЗЛОЖИТЕЛЯ** в този срок, счита се, че плащанията са надлежно извършени.

1. (1) *Когато за частта от Услугите, която се изпълнява от подизпълнител, изпълнението може да бъде предадено отделно от изпълнението на останалите Услуги, подизпълнителят представя на* ***ИЗПЪЛНИТЕЛЯ*** *отчет за изпълнението на съответната част от Услугите, заедно с искане за плащане на тази част пряко на подизпълнителя.*

*(2)* ***ИЗПЪЛНИТЕЛЯТ*** *се задължава да предостави на* ***ВЪЗЛОЖИТЕЛЯ*** *отчета и искането за плащане на подизпълнителя в срок до 15 (петнадесет) дни от получаването му, заедно със становище, от което да е видно дали оспорва плащанията или част от тях като недължими.*

*(3)* ***ВЪЗЛОЖИТЕЛЯТ*** *приема изпълнението на частта от Услугите, при съответно спазване на разпоредбите на Раздел VI (Предаване и приемане на изпълнението) от Договора, и заплаща възнаграждение за тази част на подизпълнителя в срок до 15 (петнадесет) работни дни от подписването на приемо-предавателен протокол.* ***ВЪЗЛОЖИТЕЛЯТ*** *има право да откаже да извърши плащането, когато искането за плащане е оспорено от* ***ИЗПЪЛНИТЕЛЯ****, до момента на отстраняване на причината за отказа.*

1. **ГАРАНЦИЯ ЗА ИЗПЪЛНЕНИЕ**
2. (1) При подписването на този договор, **ИЗПЪЛНИТЕЛЯТ** предоставя на **ВЪЗЛОЖИТЕЛЯ** гаранция за изпълнение в размер на 5% (пет процента) от сбора на сумите, посочени в чл. 8, ал. 1, ал. 2 и ал. 3, изречение четвърто („**Гаранцията за изпълнение**“) или ……………….. (*словом*) лева.

(2) Гаранцията за изпълнение е предназначена за обезпечаване на задълженията на **ИЗПЪЛНИТЕЛЯ** по договора, както следва:

1. 50% от сумата по ал. 1 – за изпълнение на дейностите по абонаментно обслужване по чл. 1, ал. 1, т. 1;

2. 10% от сумата по ал. 1 – за изпълнение на дейностите по гаранционна поддръжка по чл. 1, ал. 1, т. 3;

3. 40% от сумата по ал. 1 – за изпълнение на задълженията по чл. 1, ал. 1, т. 2 за развитие на системата.

1. (1) В случай на изменение на Договора, извършено в съответствие с този Договор и приложимото право, **ИЗПЪЛНИТЕЛЯТ** се задължава да предприеме необходимите действия за привеждане на Гаранцията за изпълнение в съответствие с изменените условия на Договора, в срок до 3 (три) работни дни от подписването на допълнително споразумение за изменението.

(2)Действията за привеждане на Гаранцията за изпълнение в съответствие с изменените условия на Договора могат да включват, по избор на **ИЗПЪЛНИТЕЛЯ**:

1. внасяне на допълнителна парична сума по банковата сметка на **ВЪЗЛОЖИТЕЛЯ**, при спазване на чл. 14 от договора; и/или;

2. предоставяне на документ за изменение на първоначалната банкова гаранция или нова банкова гаранция, при спазване на изискванията на чл. 15 от Договора; и/или

3. предоставяне на документ за изменение на първоначалната застраховка или нова застраховка, при спазване на изискванията на чл. 16 от Договора.

1. (1) Когато гаранцията се предоставя във вид на парична сума, тя се внася по следната банкова сметка на **ВЪЗЛОЖИТЕЛЯ**:

**IBAN: BG 40 BNBG 9661 1000 0661 23;**

**BIC: BNBGBGSD**

(2) Всички банкови разходи, свързани с преводите на сумата са за сметка на **ИЗПЪЛНИТЕЛЯ**.

1. (1) Когато като гаранция за изпълнение се представя банкова гаранция, **ИЗПЪЛНИТЕЛЯТ** предава на **ВЪЗЛОЖИТЕЛЯ** оригинален екземпляр на банкова гаранция, издадена в полза на **ВЪЗЛОЖИТЕЛЯ**, която трябва да отговаря на следните изисквания:

1. да бъде безусловна и неотменяема банкова гаранция във форма, предварително съгласувана с **ВЪЗЛОЖИТЕЛЯ**, и да съдържа задължение на банката - гарант да извърши плащане при първо писмено искане от **ВЪЗЛОЖИТЕЛЯ**, деклариращ, че е налице неизпълнение на задължение на **ИЗПЪЛНИТЕЛЯ** или друго основание за задържане на Гаранцията за изпълнение по този Договор;

2. да бъде със срок на валидност за целия срок на действие на Договора плюс 30 (тридесет) дни след прекратяването на Договора, като при необходимост срокът на валидност на банковата гаранция се удължава или се издава нова. Всяко подновяване се извършва в 20 (двадесет) дневен срок преди изтичането на срока на съответната гаранция.

(2) Банковите разходи по откриването и поддържането на Гаранцията за изпълнение във формата на банкова гаранция, както и по усвояването на средства от страна на **ВЪЗЛОЖИТЕЛЯ**, при наличието на основание за това, са за сметка на **ИЗПЪЛНИТЕЛЯ**.

1. (1) Когато като Гаранция за изпълнение се представя застраховка, **ИЗПЪЛНИТЕЛЯТ** предава на **ВЪЗЛОЖИТЕЛЯ** оригинален екземпляр на застрахователна полица, предварително съгласувана с **ВЪЗЛОЖИТЕЛЯ**, издадена в полза на **ВЪЗЛОЖИТЕЛЯ**, в която **ВЪЗЛОЖИТЕЛЯТ** е посочен като трето ползващо се лице (бенефициер), която трябва да отговаря на следните изисквания:

1. да обезпечава изпълнението на този Договор чрез покритие на отговорността на **ИЗПЪЛНИТЕЛЯ**;

2. да бъде със срок на валидност за целия срок на действие на Договора плюс 30 (тридесет) дни след прекратяването на договора, като при необходимост срокът на валидност на застраховката се удължава или се издава нова. Всяко подновяване се извършва в 20 (двадесет) дневен срок преди изтичането на срока на съответната застраховка.

3. Застрахователната премията по застраховката следва да е платена на сто процента (не се допуска разсрочено заплащане на застрахователната премия) и не може да бъде използвана за обезпечение на отговорността на изпълнителя по друг договор.

(2) Разходите по сключването на застрахователния договор и поддържането на валидността на застраховката за изисквания срок, както и по всяко изплащане на застрахователно обезщетение в полза на **ВЪЗЛОЖИТЕЛЯ**, при наличието на основание за това, са за сметка на **ИЗПЪЛНИТЕЛЯ**.

1. (1) **ВЪЗЛОЖИТЕЛЯТ** освобождава гаранцията за изпълнение, както следва:
   * + 1. Сумата по чл. 12, ал. 2, т. 1 се освобождава в срок до 30 (тридесет) дни след приключване на изпълнението на договора и окончателното приемане на дейностите по чл. 1, ал. 1, т. 1 от договора;
       2. Сумата по чл. 12, ал. 2, т. 2 се освобождава в срок до 30 (тридесет) дни след изтичане на срока на гаранционна поддръжка на Етап 3;
       3. Сумата по чл. 12, ал. 2, т. 3 се освобождава в срок до 30 (тридесет) работни дни след приключване и приемане по реда на чл. 34 на всеки отделен етап по чл. 1, ал. 2, както следва:

3.1. 40 % от сумата по чл. 12, ал. 2, т. 3 – след приключване на Етап 1;

3.2. 30 % от сумата по чл. 12, ал. 2, т. 3 – след приключване на Етап 2;

3.3. 30% от сумата по чл. 12, ал. 2, т. 3 – след приключване на Етап 3.

(2) Освобождаването на Гаранцията за изпълнение се извършва, както следва:

1. когато е във формата на парична сума – чрез превеждане на сумата по банковата сметка на **ИЗПЪЛНИТЕЛЯ**, посочена в чл. 10, ал. 1 от Договора;

2. когато е във формата на банкова гаранция – чрез връщане на нейния оригинал на представител на **ИЗПЪЛНИТЕЛЯ** или упълномощено от него лице;

3. когато е във формата на застраховка – чрез връщане на оригинала на застрахователната полица/застрахователния сертификат на представител на **ИЗПЪЛНИТЕЛЯ** или упълномощено от него лице.

(3) Гаранцията или съответната част от нея не се освобождава от **ВЪЗЛОЖИТЕЛЯ**, ако в процеса на изпълнение на Договора е възникнал спор между Страните относно неизпълнение на задълженията на **ИЗПЪЛНИТЕЛЯ** и въпросът е отнесен за решаване пред съд. При решаване на спора в полза на **ВЪЗЛОЖИТЕЛЯ** той може да пристъпи към усвояване на гаранциите.

1. **ВЪЗЛОЖИТЕЛЯТ** има право да задържи съответна част и да се удовлетвори от Гаранцията за изпълнение, когато **ИЗПЪЛНИТЕЛЯТ** не изпълни някое от неговите задължения по договора, както и в случаите на лошо, частично и забавено изпълнение на което и да е задължение на **ИЗПЪЛНИТЕЛЯ**, като усвои такава част от Гаранцията за изпълнение, която съответства на уговорената в Договора неустойка за съответния случай на неизпълнение.
2. **ВЪЗЛОЖИТЕЛЯТ** има право да задържи Гаранцията за изпълнение в пълен размер, в следните случаи:

1. при пълно неизпълнение и разваляне на Договора от страна на **ВЪЗЛОЖИТЕЛЯ** на това основание;

2. при прекратяване на дейността на **ИЗПЪЛНИТЕЛЯ** или при обявяването му в несъстоятелност.

1. Във всеки случай на задържане на Гаранцията за изпълнение, **ВЪЗЛОЖИТЕЛЯТ** уведомява **ИЗПЪЛНИТЕЛЯ** за задържането и неговото основание. Задържането на Гаранцията за изпълнение изцяло или частично не изчерпва правата на **ВЪЗЛОЖИТЕЛЯ** да търси обезщетение в по-голям размер.
2. Когато **ВЪЗЛОЖИТЕЛЯТ** се е удовлетворил от Гаранцията за изпълнение и договорът продължава да е в сила, **ИЗПЪЛНИТЕЛЯТ** се задължава в срок до 5 (пет) дни да допълни Гаранцията за изпълнение, като внесе усвоената от **ВЪЗЛОЖИТЕЛЯ** сума по сметката на **ВЪЗЛОЖИТЕЛЯ** или предостави документ за изменение на първоначалната банкова гаранция или нова банкова гаранция, съответно застраховка, така че във всеки момент от действието на Договора размерът на Гаранцията за изпълнение да бъде в съответствие с чл. 12 от договора.
3. **ВЪЗЛОЖИТЕЛЯТ** не дължи лихва за времето, през което средствата по Гаранцията за изпълнение са престояли при него законосъобразно.
4. **ПРАВА И ЗАДЪЛЖЕНИЯ НА СТРАНИТЕ**
5. Изброяването на конкретни права и задължения на Страните в този раздел от Договора е неизчерпателно и не засяга действието на други клаузи от Договора или от приложимото право, предвиждащи права и/или задължения, на която и да е от страните.
6. **ИЗПЪЛНИТЕЛЯТ** има право:

1. да получи възнаграждения в размера, сроковете и при условията по чл. 8 и 9 от договора;

2. да иска и да получава от **ВЪЗЛОЖИТЕЛЯ** необходимото съдействие за изпълнение на задълженията по този договор, както и всички необходими документи, информация и данни, пряко свързани или необходими за изпълнение на договора.

1. **ИЗПЪЛНИТЕЛЯТ** се задължава:
   * + 1. да предоставя Услугите и да изпълнява задълженията си по този договор в уговорените срокове и качествено, в съответствие с Договора и приложенията към него;
       2. да спазва всички приложими нормативни актове, разпоредби, стандарти и други изисквания, свързани с предмета на договора.
       3. да информира своевременно **ВЪЗЛОЖИТЕЛЯ** за всички пречки, възникващи в хода на изпълнението на работа, да предложи начин за отстраняването им, като може да поиска от **ВЪЗЛОЖИТЕЛЯ** указания и/или съдействие за отстраняването им;
       4. да изпълнява всички законосъобразни указания и изисквания на **ВЪЗЛОЖИТЕЛЯ;**
       5. да документира по подходящ начин дейността си по изпълнението на договора, като предоставя всички отчети; приемно-предавателни протоколи и други материали съгласно договора;
       6. да спазва Конфиденциалната информация, в съответствие с уговореното в чл. 50 от договора;
       7. *да не възлага работата или части от нея на подизпълнители, извън посочените в офертата на* ***ИЗПЪЛНИТЕЛЯ****, освен в случаите и при условията, предвидена в ЗОП;*
       8. *Изпълнителят се задължава да сключи договор/договори за подизпълнение с посочените в офертата му подизпълнители в срок от 3 (три) дни от сключване на настоящия договор. В срок до 3 (три) дни от сключването на договор за подизпълнение или на допълнително споразумение за замяна на посочен в офертата подизпълнител, изпълнителят праща копие на Договора или на допълнителното споразумение на възложителя заедно с доказателства, че са изпълнени условията по чл. 66, ал. 2 и 11 ЗОП*[[2]](#footnote-2)
2. (1) **ИЗПЪЛНИТЕЛЯТ** се задължава да извърши Услугите по чл. 1, ал. 1, т. 2 от този договор, при спазване на етапи на работа в чл. 1, ал. 2.

(2) **ИЗПЪЛНИТЕЛЯТ** се задължава писмено да уведомява **ВЪЗЛОЖИТЕЛЯ** за извършването на всеки етап по чл. 1, ал. 2.

(3) **ИЗПЪЛНИТЕЛЯТ** се задължава да предава на **ВЪЗЛОЖИТЕЛЯ** резултатите от всеки етап минимум в два печатни екземпляра и в електронен формат.

(4) **ИЗПЪЛНИТЕЛЯТ** се задължава да извършва абонаментното обслужване на СИСТЕМАТА, както и на актуализациите, след изтичане на съответния срок на гаранционната им поддръжка съгласно Приложение № 2 – „Изисквания, обхват и условия за абонаментно обслужване на „Информационната система на регистъра на банковите сметки и сейфове (РБСС/СИСТЕМАТА) в БНБ“ и Техническото предложение на **ИЗПЪЛНИТЕЛЯ** – Приложение № 4, неразделна част от договора.

1. (1) **ИЗПЪЛНИТЕЛЯТ** се задължава Услугите, предмет на договора, да се извършват от специалистите, посочени в Списъка на персонала, който ще изпълни поръчката – Приложение № 6, неразделна част от договора. **ИЗПЪЛНИТЕЛЯТ** може да прави промяна в предложения екип само след предварително писмено съгласие от страна на **ВЪЗЛОЖИТЕЛЯ** и при положение, че заместващият специалист притежава най-малко опита и професионалната квалификация, описани в изискванията на поръчката.

(2) **ИЗПЪЛНИТЕЛЯТ** се задължава да осигури дежурство за приемане на заявки за абонаментно обслужване 24 (двадесет и четири) часа в денонощието, 7 (седем) дни в седмицата, включително през празничните и почивни дни, като за това **ВЪЗЛОЖИТЕЛЯТ** не дължи допълнително възнаграждение извън посоченото в този договор.

1. **ИЗПЪЛНИТЕЛЯТ** се задължава да оказва помощ и да предоставя инструкции на **ВЪЗЛОЖИТЕЛЯ** за правилното използване на СИСТЕМАТА и актуализациите, извършени от него.
2. **ИЗПЪЛНИТЕЛЯТ** се задължава да уведоми незабавно **ВЪЗЛОЖИТЕЛЯ** при възникване на пречки от стопански, административен или друг характер, които могат да забавят или да направят невъзможно изпълнението на този договор.
3. **ИЗПЪЛНИТЕЛЯТ** се задължава да спазва правилата за достъп до сградите на **ВЪЗЛОЖИТЕЛЯ** при спазване на пропускателния режим и работното време в сградата съгласно вътрешните правила на **ВЪЗЛОЖИТЕЛЯ**.
4. **ВЪЗЛОЖИТЕЛЯТ** има право:
5. да изисква и да получава Услугите в уговорените срокове и качество;
6. да контролира изпълнението на поетите от **ИЗПЪЛНИТЕЛЯ** задължения, в т.ч. да иска и да получава информация от **ИЗПЪЛНИТЕЛЯ** през целия срок на договора, или да извършва проверки, чрез свои упълномощени представители, при необходимост и на мястото на изпълнение на договора, но без с това да пречи на изпълнението;
7. да изисква от **ИЗПЪЛНИТЕЛЯ** да документира по подходящ начин дейността си по изпълнението на договора, както и информация, свързана с изпълнението на договора за минали периоди.
8. **ВЪЗЛОЖИТЕЛЯТ** се задължава:
9. да приеме изпълнението на Услугите, когато отговаря на договореното по реда и при условията на този договор**;**
10. да плати на **ИЗПЪЛНИТЕЛЯ** уговорената цена в сроковете и при условията на настоящия договор;
11. да предостави и осигури достъп на **ИЗПЪЛНИТЕЛЯ** до информацията, необходима за извършването на Услугите, предмет на договора, при спазване на относимите изисквания или ограничения съгласно приложимото право;
12. да пази Конфиденциалната информация, в съответствие с уговореното в чл. 50 от Договора;
13. да оказва съдействие на **ИЗПЪЛНИТЕЛЯ** във връзка с изпълнението на този договор, като осигурява необходимите специалисти, консултации и организационно-технически условия в хода на изпълнението, когато **ИЗПЪЛНИТЕЛЯТ** поиска това;
14. да освободи представената от **ИЗПЪЛНИТЕЛЯ** гаранция за изпълнение съгласно клаузите на чл. 17 от този договор;
15. **ВЪЗЛОЖИТЕЛЯТ** се задължава:
    * + 1. да осигурява подходящи условия за експлоатация и обслужване на системата, предмет на абонаментно обслужване. При необходимост, за извършване на обслужването, представителите на **ИЗПЪЛНИТЕЛЯ** получават съответния необходим достъп до оборудването, върху което е инсталирана СИСТЕМАТА;
        2. да осигурява за своя сметка всички базови и/или системни технологични средства (технически, програмни, комуникационни), необходими за функционирането на СИСТЕМАТА, обслужвани съгласно този договор.
        3. да извършва препоръчаните от **ИЗПЪЛНИТЕЛЯ** процедури за диагностициране и предварителен анализ на проблема, преди да направи заявка за обслужване;
        4. да уведомява своевременно **ИЗПЪЛНИТЕЛЯ** за възникнали отклонения от нормалното функциониране на СИСТЕМАТА.
        5. да не допуска обслужване на СИСТЕМАТА, предмет на този договор, от лица, които не са представители на **ИЗПЪЛНИТЕЛЯ**.
16. **ПРЕДАВАНЕ И ПРИЕМАНЕ НА ИЗПЪЛНЕНИЕТО**
17. (1) **ВЪЗЛОЖИТЕЛЯТ** приема изпълнението на етапите по чл. 1, ал. 2 с подписването на двустранен приемателно-предавателен протокол в следните срокове:
18. Етап 1 – в срок до 15 (петнадесет) дни, считано от датата на писменото уведомление на **ИЗПЪЛНИТЕЛЯ** за изпълнение на Етап 1;
19. Етап 2 – в срок до 15 (петнадесет) дни, считано от датата на писменото уведомление на **ИЗПЪЛНИТЕЛЯ** за изпълнение на Етап 2;
20. Етап 3 – в срок до 15 (петнадесет) дни, считано от датата на писменото уведомление на **ИЗПЪЛНИТЕЛЯ** за изпълнение на Етап 3;

(2) В случай, че **ВЪЗЛОЖИТЕЛЯТ** има забележки по изпълнението на Услугите по чл. 1, ал. 2 поради отклонения от изискванията и спецификациите, Приложения № 1, №3 и № 4 към договора, той може да откаже подписването на съответния двустранен приемателно-предавателен протокол по ал 1. В този случай **ВЪЗЛОЖИТЕЛЯТ** уведомява писмено **ИЗПЪЛНИТЕЛЯ** в сроковете по ал. 1. **ИЗПЪЛНИТЕЛЯТ** се задължава да отстрани констатираните несъответствия в съответните етапи на изпълнение, в срок до 15 (петнадесет) дни, считано от датата на получаване на съответното уведомление на **ВЪЗЛОЖИТЕЛЯ** за констатираните несъответствия. Приемането на съответния етап се извършва след отстраняване на несъответствията и забележките с подписване на протокол по ал. 1.

(3) В случай, че забележките не бъдат отстранени в договорения срок, **ВЪЗЛОЖИТЕЛЯТ** може да развали Договора с едностранно уведомление, отправено до **ИЗПЪЛНИТЕЛЯ** без предизвестие.

1. (1) **ИЗПЪЛНИТЕЛЯТ** се задължава да изготвя тримесечни отчети за извършеното от него абонаментно обслужване по чл. 1, ал. 1, т. 1 и т. 4, които се приемат от **ВЪЗЛОЖИТЕЛЯ**. В изготвените отчети се посочват:
   * + 1. Извършените дейности в Основния период на абонаментно обслужване на СИСТЕМАТА и техните актуализации;
       2. Извършените дейности извън Основния период на абонаментно обслужване на СИСТЕМАТА и на техните актуализации, като се посочва времето за тяхното извършване в часове и сумата, която трябва да се заплати за тях.

(2) В случай, че **ВЪЗЛОЖИТЕЛЯТ** има забележки по представения отчет по ал. 1, той може да откаже подписването му. В този случай **ВЪЗЛОЖИТЕЛЯТ** уведомява писмено **ИЗПЪЛНИТЕЛЯ** и в срок до 10 (десет) дни от получаване на уведомлението, страните подписват протокол, в който се отразяват направените забележки и се определя срок за тяхното отстраняване. Приемането се извършва след отстраняване на забележките в договорения срок.

(3) Ако забележките не бъдат отстранени в договорения срок, **ВЪЗЛОЖИТЕЛЯТ** може да развали Договора с едностранно уведомление, отправено до другата страна без предизвестие.

1. **ГАРАНЦИОННА ПОДДРЪЖКА**
2. (1) **ИЗПЪЛНИТЕЛЯТ** се задължава да осигурява за срок от 1 (една) година гаранционна поддръжка за всички приети актуализации на СИСТЕМАТА по чл. 1, ал. 1, т. 2. Гаранционният срок на актуализациите, извършени в Етап 1, Етап 2 и Етап 3 започва да тече от датата на тяхното приемане, удостоверена с подписване на съответния двустранен предавателно-приемателен протокол по чл. 34. Задълженията на **ИЗПЪЛНИТЕЛЯ** по гаранционната поддръжка остават валидни до изтичане на съответните гаранционни срокове за извършените актуализации на СИСТЕМАТА и при прекратяване на Договора по реда на раздел ІХ от договора.

(2) В рамките на гаранционната поддръжка по ал. 1, **ИЗПЪЛНИТЕЛЯТ** се задължава да отстранява всички инциденти и/или проблеми, възникнали във връзка с или по повод извършените от него актуализации. В гаранционната поддръжка по ал. 1 не се включва добавянето на нова функционалност.

1. (1) **ВЪЗЛОЖИТЕЛЯТ** се задължава своевременно да уведомява писмено **ИЗПЪЛНИТЕЛЯ** за всеки инцидент и/или проблем, възникнал в рамките на срока на гаранционната поддръжка по чл. 36.

(2**) ИЗПЪЛНИТЕЛЯТ** осигурява гаранционната поддръжка при следните условия:

а) Гаранционната поддръжка се извършва през работни дни, във времето между 08:30 и 18:00 часа или до завършване на работата при проблем/инцидент с най-висок приоритет.

б) при възникване на аварийна ситуация, времето за отзоваване на място (сградата на БНБ) е до 1 (един) час. **ИЗПЪЛНИТЕЛЯТ** работи с екипите на **ВЪЗЛОЖИТЕЛЯ** до отстраняване на проблема.

в) проблемите/инцидентите по време на гаранционната поддръжка се класифицират по следните нива на приоритет:

* Най-висок приоритет – възникналият проблем/инцидент предизвиква прекъсване на работата по изпълнение на значими по важност задачи на банката, свързани с репутационния риск;
* Висок приоритет – възникналият проблем/инцидент предизвиква спиране на работата на определени бизнес процеси в банката;
* Среден приоритет – възникналият проблем/инцидент предизвиква трудности при изпълнението на определени бизнес процеси в банката;
* Нисък приоритет – възникналият проблем/инцидент предизвиква неудобства при изпълнението на определени бизнес процеси в банката.

г) Времето за реакция и отстраняване на проблеми/инциденти е както следва:

* Проблеми/инциденти с най-висок приоритет – реакция до 1 (един) час след уведомяването, време за отстраняване до 4 (четири) часа след уведомяването по ал. 1;
* Проблеми/инциденти с висок приоритет – реакция до 4 (четири) часа след уведомяването, време за отстраняване до 1 (един) работен ден след уведомяването по ал. 1;
* Проблеми/инциденти със среден приоритет – реакция до 1 (един) работен ден след уведомяването, време за отстраняване до 3 (три) работни дни след уведомяването по ал. 1;
* Проблеми/инциденти с нисък приоритет – реакция до 3 (три) работни дни след уведомяването, време за отстраняване до 7 (седем) работни дни след уведомяването по ал. 1 или друг срок, договорен между страните.

1. **САНКЦИИ ПРИ НЕИЗПЪЛНЕНИЕ**
2. При просрочване изпълнението на задълженията по този договор, неизправната страна дължи на изправнатанеустойкав размер на 0.5% от стойността на неизпълнението за всеки просрочен ден, но не повече от 10% от тази сума.
3. При констатирано лошо или друго неточно или частично изпълнение на отделна услуга или при отклонение от изискванията на **ВЪЗЛОЖИТЕЛЯ**, посочени в Приложения № 1, 2 и 3 и Техническото предложение – Приложение № 4, неразделна част от договора, **ВЪЗЛОЖИТЕЛЯТ** има право да поиска от **ИЗПЪЛНИТЕЛЯ** да изпълни изцяло и качествено съответната услуга, без да дължи допълнително възнаграждение за това. В случай че и повторното изпълнение на услугата е некачествено, **ВЪЗЛОЖИТЕЛЯТ** има право да задържи гаранцията за изпълнение и да развали договора.
4. При разваляне на Договора поради виновно неизпълнение на задълженията на някоя от страните, виновната страна дължи неустойка в размер на 10 % от сбора на сумите, посочени в чл. 8, ал. 1, ал. 2 и ал. 3, изречение четвърто.
5. **ВЪЗЛОЖИТЕЛЯТ** има право да удържи всяка дължима по този Договор неустойка чрез задържане на сума от Гаранцията за изпълнение, като уведоми писмено **ИЗПЪЛНИТЕЛЯ** за това.
6. Плащането на неустойките, уговорени в този Договор, не ограничава правото на изправната Страна да търси реално изпълнение и/или обезщетение за понесени вреди и пропуснати ползи в по-голям размер, съгласно приложимото право.
7. **ПРЕКРАТЯВАНЕ НА ДОГОВОРА**
8. (1) Този Договор се прекратява:

1. с изтичане на срока на Договора;

2. с изпълнението на всички задължения на Страните по него;

3. при настъпване на пълна обективна невъзможност за изпълнение, за което обстоятелство засегнатата Страна е длъжна да уведоми другата Страна в срок до 3 (три) дни от настъпване на невъзможността;

1. при прекратяване на юридическо лице – Страна по Договора без правоприемство, по смисъла на законодателството на държавата, в която съответното лице е установено;
2. при условията по чл. 5, ал. 1, т. 3 от Закона за икономическите и финансовите отношения с дружествата, регистрирани в юрисдикции с преференциален данъчен режим, контролираните от тях лица и техните действителни собственици.

**(2)** Договорът може да бъде прекратен:

1. по взаимно съгласие на Страните, изразено в писмена форма;

2. когато за **ИЗПЪЛНИТЕЛЯ** бъде открито производство по несъстоятелност или ликвидация – по искане на **ВЪЗЛОЖИТЕЛЯ**.

1. Всяка от Страните може да развали Договора при виновно неизпълнение на съществено задължение на другата страна по Договора, при условията и с последиците съгласно чл. 87 и сл. от Закона за задълженията и договорите, чрез отправяне на писмено предупреждение от изправната Страна до неизправната и определяне на подходящ срок за изпълнение. Разваляне на Договора не се допуска, когато неизпълнената част от задължението е незначителна с оглед на интереса на изправната Страна.
2. **ВЪЗЛОЖИТЕЛЯТ** прекратява Договора в случаите по чл. 118, ал.1 от ЗОП, без да дължи обезщетение на **ИЗПЪЛНИТЕЛЯ** за претърпени от прекратяването на Договора вреди, освен ако прекратяването е на основание чл. 118, ал. 1, т. 1 от ЗОП. В последния случай, размерът на обезщетението се определя в протокол или споразумение, подписано от Страните, а при непостигане на съгласие – по реда на клаузата за разрешаване на спорове по този договор.
3. Във всички случаи на прекратяване на договора, освен при прекратяване на юридическо лице – Страна по Договора без правоприемство:
4. **ВЪЗЛОЖИТЕЛЯТ** и **ИЗПЪЛНИТЕЛЯТ** съставят констативен протокол за извършената към момента на прекратяване работа и размера на евентуално дължимите плащания;
5. **ИЗПЪЛНИТЕЛЯТ** се задължава:

а) да преустанови предоставянето на Услугите, с изключение на такива дейности, каквито може да бъдат необходими и поискани от **ВЪЗЛОЖИТЕЛЯ**;

б) да предаде на **ВЪЗЛОЖИТЕЛЯ** всички отчети; приемо-предавателни протоколи и документация и други материали съгласно договора до датата на прекратяването;

в) да върне на **ВЪЗЛОЖИТЕЛЯ** всички документи и материали, които са собственост на **ВЪЗЛОЖИТЕЛЯ** и са били предоставени на **ИЗПЪЛНИТЕЛЯ** във връзка с предмета на договора.

1. При предсрочно прекратяване на Договора, **ВЪЗЛОЖИТЕЛЯТ** е длъжен да заплати на **ИЗПЪЛНИТЕЛЯ** реално изпълнените и приети по установения ред Услуги.
2. **ОБЩИ РАЗПОРЕДБИ**
3. (1) Освен ако са дефинирани изрично по друг начин в този договор, използваните в него понятия имат значението, дадено им в ЗОП, съответно в легалните дефиниции в Допълнителните разпоредби на ЗОП или, ако няма такива за някои понятия – според значението, което им се придава в основните разпоредби на ЗОП.

(2) При противоречие между различни разпоредби или условия, съдържащи се в Договора и Приложенията, се прилагат следните правила:

* + - 1. специалните разпоредби имат предимство пред общите разпоредби;
      2. разпоредбите на Приложенията имат предимство пред разпоредбите на Договора.

1. При изпълнението на договора, **ИЗПЪЛНИТЕЛЯТ** *[и неговите подизпълнители][[3]](#footnote-3)* е длъжен *[са длъжни]* да спазва*[т]* всички приложими нормативни актове, разпоредби, стандарти и други изисквания, свързани с предмета на Договора, и в частност, всички приложими правила и изисквания, свързани с опазване на околната среда, социалното и трудовото право, приложими колективни споразумения и/или разпоредби на международното екологично, социално и трудово право, съгласно Приложение № 10 към чл. 115 от ЗОП.
2. (1) Всяка от Страните по този договор се задължава да пази в поверителност и да не разкрива или разпространява информация за другата Страна, станала ѝ известна при или по повод изпълнението на Договора („**Конфиденциална информация**“). Конфиденциална информация включва, без да се ограничава до: обстоятелства, свързани с търговската дейност, техническите процеси, проекти или финанси на Страните, както и ноу-хау, изобретения, полезни модели или други права от подобен характер, свързани с изпълнението на договора. Не се смята за конфиденциална информацията, касаеща наименованието на изпълнения проект, стойността и предмета на този договор, с оглед бъдещо позоваване на придобит професионален опит от **ИЗПЪЛНИТЕЛЯ**.

(2) С изключение на случаите, посочени в ал. 3 на този член, Конфиденциална информация може да бъде разкривана само след предварително писмено одобрение от другата Страна, като това съгласие не може да бъде отказано безпричинно.

(3) Не се счита за нарушение на задълженията за неразкриване на Конфиденциална информация, когато:

1. информацията е станала или става публично достъпна, без нарушаване на този договор от която и да е от Страните;

2. информацията се изисква по силата на закон, приложим спрямо която и да е от Страните; или

3. предоставянето на информацията се изисква от регулаторен или друг компетентен орган и съответната Страна е длъжна да изпълни такова изискване;

В случаите по точки 2 или 3 Страната, която следва да предостави информацията, уведомява незабавно другата Страна по Договора.

(4) Задълженията по тази клауза се отнасят до **ИЗПЪЛНИТЕЛЯ** и негови служители, като **ИЗПЪЛНИТЕЛЯТ** отговаря за изпълнението на тези задължения от страна на такива лица. Задълженията, свързани с неразкриване на Конфиденциалната информация остават в сила и след прекратяване на Договора на каквото и да е основание.

1. **ИЗПЪЛНИТЕЛЯТ** няма право да дава публични изявления и съобщения, да разкрива или разгласява каквато и да е информация, която е получил във връзка с извършване на Услугите, предмет на този договор, независимо дали е въз основа на данни и материали на **ВЪЗЛОЖИТЕЛЯ** или на резултати от работата на **ИЗПЪЛНИТЕЛЯ**, без предварителното писмено съгласие на **ВЪЗЛОЖИТЕЛЯ**, което съгласие няма да бъде безпричинно отказано или забавено.
2. (1) Страните се съгласяват, на основание чл. 42, ал. 1 от Закона за авторското право и сродните му права, че авторските права върху проектираните, разработени и внедрени от страна на **ИЗПЪЛНИТЕЛЯ** актуализации по този договор, и всякакви други елементи или компоненти, създадени в резултат на или във връзка с изпълнението на Договора, принадлежат изцяло на **ВЪЗЛОЖИТЕЛЯ** в същия обем, в който биха принадлежали на автора. **ИЗПЪЛНИТЕЛЯТ** декларира и гарантира, че трети лица не притежават права върху изготвените документи и други резултати от изпълнението на Договора, които могат да бъдат обект на авторско право.

(2) В случай че бъде установено с влязло в сила съдебно решение или в случай че **ВЪЗЛОЖИТЕЛЯТ** и/или **ИЗПЪЛНИТЕЛЯТ** установят, че с изготвянето, въвеждането и използването на документи или други материали, съставени при изпълнението на този Договор, е нарушено авторско право на трето лице, **ИЗПЪЛНИТЕЛЯТ** се задължава да направи възможно за **ВЪЗЛОЖИТЕЛЯ** използването им:

1. чрез промяна на съответния документ или материал; или

2. чрез замяната на елемент от него със защитени авторски права с друг елемент със същата функция, който не нарушава авторските права на трети лица; или

3. като получи за своя сметка разрешение за ползване на продукта от третото лице, чиито права са нарушени.

(3) **ВЪЗЛОЖИТЕЛЯТ** уведомява **ИЗПЪЛНИТЕЛЯ** за претенциите за нарушени авторски права от страна на трети лица в срок до 7 (*седем*) дни от узнаването им. В случай, че трети лица предявят основателни претенции, **ИЗПЪЛНИТЕЛЯТ** носи пълната отговорност и понася всички щети, произтичащи от това. **ВЪЗЛОЖИТЕЛЯТ** привлича **ИЗПЪЛНИТЕЛЯ** в евентуален спор за нарушено авторско право във връзка с изпълнението по Договора.

(4) **ИЗПЪЛНИТЕЛЯТ** заплаща на **ВЪЗЛОЖИТЕЛЯ** обезщетение за претърпените вреди и пропуснатите ползи вследствие на окончателно признато нарушение на авторски права на трети лица.

1. Никоя от Страните няма право да прехвърля никое от правата и задълженията, произтичащи от този Договор, без съгласието на другата Страна. Паричните вземания по Договора *[и по договорите за подизпълнение]* могат да бъдат прехвърляни или залагани съгласно приложимото право.
2. Този Договор може да бъде изменян само с допълнителни споразумения, изготвени в писмена форма и подписани от двете Страни, в съответствие с изискванията и ограниченията на ЗОП.
3. (1) Никоя от Страните по този Договор не отговаря за неизпълнение, причинено от непреодолима сила. За целите на този Договор, „непреодолима сила“ има значението на това понятие по смисъла на чл.306, ал.2 от Търговския закон.

(2) Не може да се позовава на непреодолима сила Страна, която е била в забава към момента на настъпване на обстоятелството, съставляващо непреодолима сила.

(3) Страната, която не може да изпълни задължението си поради непреодолима сила, е длъжна да предприеме всички действия с грижата на добър стопанин, за да намали до минимум понесените вреди и загуби, както и да уведоми писмено другата страна в срок до 3 (три) дни от настъпването на непреодолимата сила, като посочи в какво се състои непреодолимата сила и възможните последици от нея за изпълнението на Договора. При неуведомяване се дължи обезщетение за настъпилите от това вреди.

(4) Докато трае непреодолимата сила, изпълнението на задълженията на свързаните с тях насрещни задължения се спира.

1. В случай, че някоя от клаузите на този Договор е недействителна или неприложима, това не засяга останалите клаузи. Недействителната или неприложима клауза се заместват от повелителна правна норма, ако има такава.
2. (1)Всички уведомления и заявки между Страните във връзка с този Договор се извършват в писмена форма и могат да се предават лично или чрез препоръчано писмо, по куриер, по факс, електронна поща или по телефон, което се потвръждава писмено на следните адреси:
   * + 1. **За ВЪЗЛОЖИТЕЛЯ:**

Адрес за кореспонденция: ………………………………………….

Факс: …………………………………………

e-mail: ………………………………………..

тел…..

* + - 1. **За ИЗПЪЛНИТЕЛЯ:**

Адрес за кореспонденция: ………………….

Факс: …………………………………………

e-mail: ………………………………………..

тел…..

(2) Страните упълномощават следните представители, които да проследяват и приемат изпълнението на задълженията им по настоящия договор, да осъществяват контрол по цялостното изпълнение на Договора и да подписват предвидените в Договора документи (уведомления, протоколи и др.), както следва:

* + - 1. **За ВЪЗЛОЖИТЕЛЯ**:

…………………………………………..

* + - 1. **За ИЗПЪЛНИТЕЛЯ**

…………………………………………..

(3) За дата на получаване на уведомлението/заявката се счита:

1. датата на предаването – при лично предаване на уведомлението;

2. датата на пощенското клеймо на обратната разписка – при изпращане по пощата;

3. датата на доставка, отбелязана върху куриерската разписка – при изпращане по куриер;

4. датата, посочена в извлечението от факс устройството– при изпращане по факс;

5. датата на която уведомлението/заявката е постъпила в посочената от **изпълнителя** информационна система (е-mail) – при изпращане по електронна поща.

(4) Всяка кореспонденция между Страните ще се счита за валидна, ако е изпратена на посочените по-горе адреси (в т.ч. електронни), чрез посочените по-горе средства за комуникация и на посочените лица по ал. 2. При промяна на посочените адреси, телефони и други данни за контакт, съответната Страна е длъжна да уведоми другата в писмен вид в срок до 3 (три) работни дни от настъпване на промяната. При неизпълнение на това задължение всяко уведомление ще се счита за валидно връчено, ако е изпратено на посочените по-горе адреси, чрез описаните средства за комуникация и на посочените лица за контакт.

(5) При преобразуване без прекратяване, промяна на наименованието, правноорганизационната форма, седалището, адреса на управление, предмета на дейност, срока на съществуване, органите на управление и представителство на **ИЗПЪЛНИТЕЛЯ**, същият се задължава да уведоми **ВЪЗЛОЖИТЕЛЯ** за промяната в срок до 3 (три) дни от вписването ѝ в съответния регистър.

1. За неуредените в този Договор въпроси се прилагат разпоредбите на действащото българско законодателство.
2. Всички спорове, породени от този Договор или отнасящи се до него, включително споровете, породени или отнасящи се до неговото тълкуване, недействителност, изпълнение или прекратяване, както и споровете за попълване на празноти в Договора или приспособяването му към нововъзникнали обстоятелства, ще се уреждат между Страните чрез преговори, а при непостигане на съгласие – спорът ще се отнася за решаване от компетентния български съд.
3. Този Договор се състои от ….. (……) страници и е изготвен и подписан в 2 (два) еднообразни екземпляра – по един за всяка от Страните.
4. Неразделна част от настоящия договор са следните приложения:
   1. Приложение № 1 - „Описание на информационна система „Регистър на банковите сметки и сейфове“ в БНБ;
   2. Приложение № 2 – „Изисквания, обхват и условия за абонаментно обслужване на „Информационната система на регистъра на банковите сметки и сейфове (РБСС/СИСТЕМАТА) в БНБ“;
   3. Приложение № 3 – „Планирана нова функционалност в Регистъра на банковите сметки и сейфове за реализация по време на изпълнение на договора за абонаментно обслужване и функционално развитие“;
   4. Приложение № 4 - Техническо предложение на **ИЗПЪЛНИТЕЛЯ**;
   5. Приложение № 5 - Ценово предложение на **ИЗПЪЛНИТЕЛЯ**;
   6. Приложение № 6 - Списък на персонала, който ще изпълнява поръчката, и/или на членовете на ръководния състав, които ще отговарят за изпълнението;

При подписване на договора са представени:

1. Гаранция за изпълнение на договора;

2. Документи, чрез които се доказва липсата на основание за отстраняване и съответствие с критериите за подбор по чл. 67, ал. 6 от ЗОП.

**ЗА ВЪЗЛОЖИТЕЛЯ:** **ЗА ИЗПЪЛНИТЕЛЯ:**

**БЪЛГАРСКАТА НАРОДНА БАНКА**

**СНЕЖАНКА ДЕЯНОВА**

**ГЛАВЕН СЕКРЕТАР**

**ТЕМЕНУЖКА ЦВЕТКОВА**

**ГЛАВЕН СЧЕТОВОДИТЕЛ**

1. Клаузата се включва в случай, че участието на подизпълнители е посочено в офертата на изпълнителя. [↑](#footnote-ref-1)
2. Клаузата по т. 7 и 8 се включват в случай, че участието на подизпълнители е посочено в офертата на изпълнителя. [↑](#footnote-ref-2)
3. Клаузите, относими за подизпълнителите се включват в случай, че участието на подизпълнители е посочено в офертата на изпълнителя. [↑](#footnote-ref-3)